paragraph_text: Bio je najstariji živi sin Matthewa Stewarta, 4. grofa od Lennoxa i njegove žene, lady Margaret Douglas, kćeri Archibalda Douglasa, 6. grofa od Angusa, i Margaret Tudor, kćeri engleskoga kralja Henrika VII. i udovice škotskoga kralja Jakova IV. Općenito se smatra da je Darnley rođen 7. prosinca, ali je taj podatak osporavan. Bio je prvi rođak i drugi muž škotske kraljice Marije I., te otac škotskoga kralja Jakova VI., koji je naslijedio englesku kraljicu Elizabetu I., kao Jakov I.Elaine Finnie Greig, 'Stewart, Henry, duke of Albany [Lord Darnley (1545/6–1567)'], Oxford Dictionary of National Biography, Oxford University Press, 2004.; online izdanje, siječanj 2008., pristupljeno 4. ožujka 2012.